Herad prestegjeld

Herad prestegjeld, inntil 1917 benevnt Herred prestegjeld, var et prestegjeld tilhørende i Lister prosti i Agder bispedømme i Den norske kirke. Det omfattet sogn i tidligere Herad, nå Farsund kommune i Agder fylke, og hovedkirken var Herad kirke.

Herad og dets sogn er nå en del av Farsund kirkelige fellesråd, som er underlagt Lister prosti.

Historikk 
Briseiðis eller Heraðis sókn (norrønt) har sin opprinnelse fra kristningen av landet. Herad antas å være lagt under Vanse prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl. res. 29. januar 1828 ble Herred skilt ut fra Vanse prestegjeld som eget eget sognekall med Herred som hovedsogn og Spind som annekssogn. 

Ven innføringen av formannskapslovene i 1838, lå prestegjeldet til grunn for opprettelsen av Herred kommune. Prestegjeldet og kommunen hadde samme utstrekning inntil Spind ble skilt ut som egen kommune i 1893.

Ved kgl. res. 11. oktober 1968 ble Herad prestegjeld lagt ned, og Herad sogn lagt til Lista prestegjeld mens Spind sogn ble lagt til Farsund.

Se også 
 Agder og Telemark bispedømme
 Lister prosti
 Lista prestegjeld
 Herad kirke
 Spind kirke

Referanser

Litteratur 
 Kåre Rudjord og Arnfinn Høyland: Herad : bygda mellom fjorder og fjell, Farsund kommune, 1977.

Prestegjeld i Agder og Telemark bispedømme
Prestegjeld i Agder
Farsunds historie